               4.10.2018

               SL

               Uradni list Evropske unije

               C 356/153

      P8_TA(2017)0436
      Imenovanje članice Računskega sodišča – Iliana Ivanova
      Sklep Evropskega parlamenta z dne 15. novembra 2017 o imenovanju Iliane Ivanove za članico Računskega sodišča (C8-0334/2017 – 2017/0818(NLE))
      (Posvetovanje)
      (2018/C 356/31)

         Evropski parlament,

                  —

                  ob upoštevanju člena 286(2) Pogodbe o delovanju Evropske unije, v skladu s katerim se je Svet posvetoval s Parlamentom (C8-0334/2017),

                  —

                  ob upoštevanju člena 121 Poslovnika,

                  —

                  ob upoštevanju poročila Odbora za proračunski nadzor (A8-0344/2017),

                  A.

                  ker je Odbor za proračunski nadzor ocenil kandidatkina priporočila, zlasti glede na zahteve iz člena 286(1) Pogodbe o delovanju Evropske unije;

                  B.

                  ker je Odbor za proračunski nadzor na seji 26. oktobra 2017 poslušal predstavitev kandidatke Sveta za članico Računskega sodišča;

                  1.

                  odobri predlog Sveta, da se Iliano Ivanovo imenuje za članico Računskega sodišča;

                  2.

                  naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


               4.10.2018

               SL

               Uradni list Evropske unije

               C 356/137

      P8_TA(2017)0459
      Zahteva za odvzem imunitete Ani Gomes
      Sklep Evropskega parlamenta z dne 30. novembra 2017 o zahtevi za odvzem imunitete Ani Gomes (2017/2096(IMM))
      (2018/C 356/19)

         Evropski parlament,

                  —

                  ob upoštevanju zahteve za odvzem imunitete Ani Gomes, ki jo je dne 30. maja 2017 posredovalo stalno predstavništvo Portugalske pri Evropski uniji, podpisal pa namestnik državnega tožilca Portugalske v zvezi s kazensko obravnavo pred državnim tožilstvom okrožnega sodišča v mestu Peso de Régua – okrožje Vila Reale (ref. NUIPC 430/16.6T9LSBP) in ki je bila razglašena na plenarnem zasedanju 12. junija 2017,

                  —

                  po zagovoru Ane Gomes v skladu s členom 9(6) Poslovnika,

                  —

                  ob upoštevanju člena 8 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

                  —

                  ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

                  —

                  ob upoštevanju člena 157(2) ustave Portugalske republike in člena 11 statuta poslancev skupščine Portugalske republike,

                  —

                  ob upoštevanju člena 5(2), člena 6(1) in člena 9 Poslovnika,

                  —

                  ob upoštevanju poročila Odbora za pravne zadeve (A8-0363/2017),

                  A.

                  ker je tožilec državnega okrožnega tožilstva republike Portugalske iz okrožja Vila Real, ki je v sklopu državnega tožilstva na okrožnem sodišču v mestu Peso de Régua, vložil zahtevo za odvzem poslanske imunitete Ane Gomes v zvezi s izjavami poslanke Ane Gomes med intervjujem za dnevni časopis Diàrio de Noticias, ki jih je ta časopis izdal na spletu 29. aprila 2016; ker se zahteva nanaša na dovoljenje za začetek kazenske obravnave proti Ani Gomes in njeno zaslišanje v okviru te obravnave;

                  B.

                  ker so v članku navedene informacije o preiskavah v zvezi z ladjedelnicami v Viani, na kar je Ana Gomes povedala, da je bil trajekt Atlântida prodan – po njenih besedah – za drobiž, kar naj bi po njenem pomenilo, da „prihaja do premikov v primeru očitne korupcije“;

                  C.

                  ker se prijavljena dejanja lahko teoretično razčlenijo na tri kazniva dejanja, ki naj bi jih storila Ana Gomes, in sicer razžalitev ustanove, organizacije ali pravne osebe, opisano in kaznivo po členu 187, odstavka 1 in 2a, in odstavku 2 člena 183 kazenskega zakonika, proti dvema fizičnima osebama, za katerega je predvidena zaporna kazen do dveh let ali denarna kazen z zaporno kaznijo, ki ni krajša od 120 dni;

                  D.

                  ker se v skladu s členom 8 Protokola št. 7 o privilegijih in imunitetah Evropske unije zoper člana Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;

                  E.

                  ker v skladu s členom 5 Poslovnika Evropski parlament pri izvajanju svojih pooblastil v zvezi s privilegiji in imunitetami ohranja integriteto kot demokratična zakonodajna skupščina in zagotavlja neodvisnost poslancev pri opravljanju njihovih obveznosti;

                  F.

                  ker je Sodišče Evropskih skupnosti sklenilo, da lahko izjava poslanca, izrečena zunaj Evropskega parlamenta, predstavlja mnenje, ki ga je izrekel pri opravljanju svojih dolžnosti v smislu člena 8 Protokola št. 7, ko je prisotna osebna ocena, ki neposredno in očitno povezuje izjavo z dejavnostmi in dolžnostmi poslanca v Evropskem parlamentu, s čimer postane narava in vsebina izjave pomembnejša od kraja samega, kjer je bila izrečena;

                  G.

                  ker danes vedno več politične razprave poteka zunaj prostorov Parlamenta prek različnih komunikacijskih sredstev, od izjav za javnost, do intervjujev, blogov in interneta;

                  H.

                  ker so bile izjave, ki jih je v intervjuju izrekla Ana Gomes, povezane z opravljanjem njenih dolžnosti kot poslanke Evropskega parlamenta, zlasti kar zadeva njene pristojnosti kot podpredsednice odbora za preučitev domnevnih kršitev in nepravilnosti v izvajanju zakonodaje EU v zvezi s pranjem denarja, izogibanjem davkom in davčno utajo;

                  I.

                  ker so izjave Ane Gomes neposredno povezane z njenimi izjavami, ki jih je izrekla med televizijsko oddajo TVI24- Cara a Cara – Ana Gomes versus Carlos Abreu Amorim, ki je bila predvajana 29. novembra 2013 in pri katerih je Evropski parlament zagovarjal njeno imuniteto (2);

                  J.

                  ker so izjave Ane Gomes torej povezane z njenim delovanjem v Evropskem parlamentu;

                  1.

                  sklene, da se Ani Gomes imuniteta ne odvzame;

                  2.

                  naroči svojemu predsedniku, naj ta sklep in poročilo pristojnega odbora nemudoma posreduje ustreznim organom Portugalske republike in Ani Gomes.

         (1)  Sodba Sodišča z dne 12. maja 1964 v zadevi Wagner proti Fohrman in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.

         (2)  Sklep Evropskega parlamenta z dne 13. novembra 2014 o zahtevi za odvzem imunitete Ani Gomes (UL C 285, 5.8.2016, str. 19).


title: Sklep Sveta (EU) 2018/1552 z dne 28. septembra 2018 o stališču, ki se zavzame v imenu Evropske unije v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Azerbajdžan na drugi strani, v zvezi s sprejetjem prednostnih nalog partnerstva EU-Azerbajdžan

text:
                  17.10.2018

                  SL

                  Uradni list Evropske unije

                  L 260/20

         SKLEP SVETA (EU) 2018/1552
         z dne 28. septembra 2018
         o stališču, ki se zavzame v imenu Evropske unije v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Azerbajdžan na drugi strani, v zvezi s sprejetjem prednostnih nalog partnerstva EU-Azerbajdžan
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 37 Pogodbe,
         ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(9) Pogodbe,
         ob upoštevanju predloga Evropske komisije in visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Azerbajdžan na drugi strani (1) (v nadaljnjem besedilu: Sporazum) je bil podpisan 22. aprila 1996 in je začel veljati 1. julija 1999.

                     (2)

                     Z namenom doseganja ciljev Sporazuma lahko Svet za sodelovanje, ustanovljen s Sporazumom, v skladu s členom 81 Sporazuma pripravi ustrezna priporočila.

                     (3)

                     Svet za sodelovanje bo s pisnim postopkom sprejel priporočilo o prednostnih nalogah partnerstva EU-Azerbajdžan.

                     (4)

                     Primerno je določiti stališče, ki se zavzame v imenu Unije v Svetu za sodelovanje v zvezi s sprejetjem prednostnih nalog partnerstva EU-Azerbajdžan –

               SPREJEL NASLEDNJI SKLEP:

            Člen 1
            Stališče, ki se v imenu Evropske unije zavzame v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Azerbajdžan na drugi strani, v zvezi s sprejetjem prednostnih nalog partnerstva EU-Azerbajdžan, temelji na osnutku priporočila Sveta za sodelovanje, priloženem temu sklepu.

            Člen 2
            Ta sklep začne veljati na dan sprejetja.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  UL L 246, 17.9.1999, str. 3.

            OSNUTEK
            PRIPOROČILO št. 1/2018 SVETA ZA SODELOVANJE MED EU IN AZERBAJDŽANOM
            z dne …
            o prednostnih nalogah partnerstva EU-Azerbajdžan
            SVET ZA SODELOVANJE MED EU IN AZERBAJDŽANOM JE –
            ob upoštevanju Sporazuma o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Azerbajdžan na drugi strani (1) ter zlasti člena 81 Sporazuma,
            ob upoštevanju naslednjega:

                        (1)

                        Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Azerbajdžan na drugi strani (v nadaljnjem besedilu: Sporazum) je bil podpisan 22. aprila 1996 in je začel veljati 1. julija 1999.

                        (2)

                        Z namenom doseganja ciljev Sporazuma lahko Svet za sodelovanje v skladu s členom 81 Sporazuma pripravi ustrezna priporočila.

                        (3)

                        V skladu s členom 98 Sporazuma pogodbenici Sporazuma sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.

                        (4)

                        Na podlagi pregleda evropske sosedske politike je bila predlagana nova faza sodelovanja s partnerji, ki obema stranema zagotavlja večji občutek odgovornosti.

                        (5)

                        Evropska unija in Azerbajdžan želita utrditi svoje partnerstvo z dogovorom o sklopu prednostnih nalog za obdobje 2018–2020, da bi podprli in okrepili odpornost in stabilnost Azerbajdžana.

                        (6)

                        Pogodbenici Sporazuma sta se zato dogovorili o besedilu prednostnih nalog partnerstva EU-Azerbajdžan, ki bodo podpirale izvajanje Sporazuma, pri čemer bo poudarek na sodelovanju na področju skupno opredeljenih skupnih interesov –

                  SPREJEL NASLEDNJE PRIPOROČILO:

               Člen 1
               Svet za sodelovanje priporoča, naj pogodbenici Sporazuma izvajata prednostne naloge partnerstva EU-Azerbajdžan, kot so določene v Prilogi (+).

               Člen 2
               To priporočilo začne učinkovati na dan sprejetja.

               V Bruslju,

                     Za Svet za sodelovanje

                     Za Evropsko unijo

                     Za Republiko Azerbajdžan

               (1)  UL EU L 246, 17.9.1999, str. 3.

               (+)

                        +

                        ST 11898/18.


               24.11.2017

               SL

               Uradni list Evropske unije

               C 399/201

         P8_TA(2015)0420
   Posebni odbor za davčna stališča in druge ukrepe podobne narave ali s podobnim učinkom (TAXE 2)
   Sklep Evropskega parlamenta z dne 2. decembra 2015 o ustanovitvi posebnega odbora za davčna stališča in druge ukrepe podobne narave ali s podobnim učinkom (TAXE 2), njegovih pristojnostih, številčni sestavi in mandatu (2015/3005(RSO))
   (2017/C 399/25)

      Evropski parlament,

               —

               ob upoštevanju predloga konference predsednikov,

               —

               ob upoštevanju odločitve Komisije o preiskavi prakse sprejemanja davčnih stališč glede na pravila EU o državni pomoči v državah članicah;

               —

               ob upoštevanju obveznosti vseh držav članic v skladu z davčnimi pravili EU glede sporočanja informacij drugim državam članicam o davčnih stališčih v obliki izmenjave na lastno pobudo, zlasti če bi lahko zaradi umetnega prenosa dobičkov v drugi državi članici prišlo do izgube davka, znotraj skupin podjetij pa do prihranka davka;

               —

               ob upoštevanju svojega sklepa z dne 12. februarja 2015 (1) o ustanovitvi posebnega odbora za davčna stališča in druge ukrepe podobne narave ali s podobnim učinkom („posebnega odbora TAXE 1“), njegovih pristojnostih, številčni sestavi in mandatu,

               —

               ob upoštevanju svoje resolucije z dne 25. novembra 2015 o davčnih stališčih in drugih ukrepih podobne narave ali s podobnim učinkom (2),

               —

               ob upoštevanju člena 197 Poslovnika,

               1.

               sklene ustanoviti posebni odbor za davčna stališča in druge ukrepe podobne narave ali s podobnim učinkom (TAXE 2), ki bo preučil prakso pri uporabi državne pomoči EU in davčne zakonodaje glede davčnih stališč ter drugih ukrepov podobne narave ali s podobnim učinkom, ki jih izvajajo države članice, če tako prakso izvajajo posamezne države članice ali Komisija, ter za škodljive sisteme in prakse obdavčenja pravnih oseb na evropski in mednarodni ravni, ki:

                           (a)

                           v celoti nadgradi in zaključi delo posebnega odbora TAXE 1 ter s tem reši odprta vprašanja, izpostavljena v zgoraj omenjeni resoluciji z dne 25. novembra 2015, dostopa do dokumentov, ki jih potrebuje za svoje delo, vključno z zapisniki sej skupine za kodeks ravnanja, ter vzpostavi potrebne stike z mednarodnimi, evropskimi in nacionalnimi institucijami in forumi, nacionalnimi parlamenti in vladami držav članic in tretjih držav ter predstavniki akademske skupnosti, podjetniške in civilne družbe, vključno s socialnimi partnerji, in izvede z njimi predstavitve, pri vsem tem pa tesno sodeluje s stalnimi odbori;

                           (b)

                           spremlja, kako države članice in pristojne evropske institucije izvajajo priporočila iz zgoraj omenjene resolucije z dne 25. novembra 2015, ter spremlja tekoče delo mednarodnih institucij, vključno z Organizacijo za gospodarsko sodelovanje in razvoj ter G20, pri tem pa v celoti spoštuje pristojnosti odbora za ekonomske in monetarne zadeve za davčne zadeve;

               2.

               v ta namen sklene, da ima posebni odbor TAXE 2 naslednje pristojnosti, da:

                           (a)

                           preuči in pregleda prakso pri uporabi člena 107(1) Pogodbe o delovanju Evropske unije (PDEU) glede davčnih stališč in drugih ukrepov podobne narave ali s podobnim učinkom, ki so jih države članice sprejele od 1. januarja 1991 naprej;

                           (b)

                           preuči in oceni prakso Komisije, da v skladu s členom 108 PDEU redno preverja vse sisteme pomoči, ki obstajajo v državah članicah, predlaga državam članicam ustrezne ukrepe, ki so potrebni za postopen razvoj ali delovanje notranjega trga, preverja, ali je pomoč, ki jo je dodelila država, ali pomoč iz državnih sredstev, združljiva z notranjim trgom in se ne zlorablja, odloči, da mora zadevna država v določenem roku pomoč odpraviti ali spremeniti, ter zadevo predloži Sodišču Evropske unije, če zadevna država tega ne upošteva, zaradi česar naj bi domnevno prišlo do velikega števila davčnih stališč, ki niso združljiva s pravili EU o državni pomoči;

                           (c)

                           preuči in pregleda izpolnjevanje obveznosti držav članic iz Uredbe Sveta (ES) št. 659/1999 z dne 22. marca 1999 o določitvi podrobnih pravil za uporabo člena 108 Pogodbe o delovanju Evropske unije (3) v zvezi z obveznostjo sodelovanja in zagotavljanja vseh potrebnih dokumentov v obdobju od 1. januarja 1991;

                           (d)

                           preuči in pregleda izpolnjevanje obveznosti iz Direktive Sveta 77/799/EGS z dne 19. decembra 1977 o medsebojni pomoči pristojnih organov držav članic na področju neposredne obdavčitve in obdavčitve zavarovalnih premij (4) in Direktive Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (5) glede sporočanja informacij o davčnih stališčih s strani držav članic drugim državam članicam v obliki izmenjave na lastno pobudo v obdobju od 1. januarja 1991;

                           (e)

                           preuči in pregleda prakso Komisije v zvezi z ustrezno uporabo direktiv 77/799/EGS in 2011/16/EU glede sporočanja informacij o davčnih stališčih s strani držav članic drugim državam članicam v obliki izmenjave na lastno pobudo;

                           (f)

                           preuči in oceni spoštovanje načela lojalnega sodelovanja s strani držav članic iz člena 4(3) Pogodbe o Evropski uniji, kot je obveznost, da podpirajo Unijo pri izpolnjevanju njenih nalog in se vzdržijo vseh ukrepov, ki bi lahko ogrozili uresničevanje ciljev Unije, glede na domnevno obsežno agresivno davčno načrtovanje, ki so ga omogočale države članice, in na verjetne pomembne posledice, ki jih je to imelo za javne finance Unije in v njej;

                           (g)

                           preuči in oceni agresivno davčno načrtovanj, ki ga izvajajo družbe, ki imajo sedež v državah članicah ali so v njih ustanovljene, tudi kar zadeva tretje države, vključno z izmenjavo informacij s tretjimi državami v zvezi s tem;

                           (h)

                           pripravlja priporočila, za katera meni, da so potrebna v zvezi s to zadevo;

               3.

               sklene, da ima posebni odbor TAXE 2 45 članov (kot jih je imel posebni odbor TAXE 1);

               4.

               meni, da bi moral posebni odbor TAXE 2 ohraniti strukturo posebnega odbora TAXE 1;

               5.

               sklene, da mandat posebnega odbora TAXE 2 traja 6 mesecev, začenši z 2. decembrom 2015;

               6.

               meni, da lahko posebni odbor TAXE 2 predstavi resolucijo ali poročilo, ki ga sestavita dva soporočevalca in tam povzameta njegovo delo.

      (1)  Sprejeta besedila, P8_TA(2015)0039.

      (2)  Sprejeta besedila, P8_TA(2015)0408.

      (3)  UL L 83, 27.3.1999, str. 1.

      (4)  UL L 336, 27.12.1977, str. 15.

      (5)  UL L 64, 11.3.2011, str. 1.


               24.11.2017

               SL

               Uradni list Evropske unije

               C 399/233

         P8_TA(2015)0448
   Nenasprotovanje delegiranemu aktu: pravila za uporabo Finančne uredbe
   Sklep Evropskega parlamenta, da ne nasprotuje delegirani uredbi Komisije z dne 30. oktobra 2015 o spremembi Delegirane uredbe (EU) št. 1268/2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (C(2015)07555 – 2015/2939(DEA))
   (2017/C 399/47)

      Evropski parlament,

               —

               ob upoštevanju delegirane uredbe Komisije (C(2015)07555),

               —

               ob upoštevanju pisma Komisije z dne 12. novembra 2015, v katerem ta poziva Parlament, naj izjavi, da ne bo nasprotoval delegirani uredbi,

               —

               ob upoštevanju pisma Odbora za proračun in Odbora za proračunski nadzor predsedniku konference predsednikov odborov z dne 27. novembra 2015,

               —

               ob upoštevanju člena 290 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije (1), zlasti člena 210,

               —

               ob upoštevanju Uredbe (EU, Euratom) 2015/1929 Evropskega parlamenta in Sveta z dne 28. oktobra 2015 o spremembi Uredbe (EU, Euratom) št. 966/2012 (2),

               —

               ob upoštevanju priporočila za sklep Odbora za proračun in Odbora za proračunski nadzor,

               —

               ob upoštevanju člena 105(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 15. decembra 2015,

               A.

               ker je treba zaradi Direktiv 2014/23/EU (3) in 2014/24/EU (4), ki ju morajo države članice do 18. aprila 2016 prenesti v nacionalno zakonodajo, spremeniti Uredbo (EU, Euratom) št. 966/2012 in Delegirano uredbo Komisije (EU) št. 1268/2012 o pravilih uporabe Uredbe (EU, Euratom) št. 966/2012, kar zadeva postopke javnega naročanja institucij EU in naročila, ki jih oddajo za svoj račun;

               B.

               ker je bila zaradi tega Uredba (EU, Euratom) št. 966/2012 dne 28. oktobra 2015 spremenjena z Uredbo (EU, Euratom) 2015/1929, da bi jo uskladili z zgornjima direktivama, veljati pa je začela 30. oktobra 2015;

               C.

               ker je Komisija 30. oktobra 2015 sprejela delegirano uredbo (C(2015)07555), da bi zagotovila začetek uporabe posodobljene Delegirane uredbe Komisije (EU) št. 1268/2012 od začetka proračunskega leta, in s tem jasen prehod na nova pravila o javnem naročanju in koncesijskih pogodbah EU;

               D.

               ker lahko delegirana uredba (C(2015)07555) v skladu s členom 210 Uredbe (EU, Euratom) št. 966/2012, ki na Komisijo prenaša pooblastilo za sprejemanje takšnih delegiranih aktov, načeloma začne veljati šele ob koncu obdobja pregleda Parlamenta in Sveta, ki traja dva meseca od dneva obvestila – tj. do 30. decembra 2015 – in se lahko podaljša še za dva meseca;

               E.

               ker pa je Komisija dne 12. novembra 2015 prosila Parlament, naj jo v primeru, da ne nasprotuje delegiranemu aktu, o tem ustrezno obvesti najkasneje do 21. decembra 2015, saj bi bilo treba delegirani akt za zagotovitev njegove pravočasne objave v Uradnem listu pred 31. decembrom 2015 in predvidenega začetka njegove veljavnosti s 1. januarjem 2016 do 21. decembra 2015 posredovati Uradu za publikacije;

               1.

               izjavlja, da ne nasprotuje delegirani uredbi;

               2.

               naroči svojemu predsedniku, naj ta sklep posreduje Svetu in Komisiji.

      (1)  UL L 298, 26.10.2012, str. 1.

      (2)  UL L 286, 30.10.2015, str. 1.

      (3)  Direktiva 2014/23/EU Evropskega parlamenta in Sveta z dne 26. februarja 2014 o podeljevanju koncesijskih pogodb (UL L 94, 28.3.2014, str. 1).

      (4)  Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL L 94, 28.3.2014, str. 65).


title: Sklep Sveta (EU) 2018/13 z dne 18. decembra 2017 o stališču, ki se zavzame v imenu Evropske unije v Stabilizacijsko-pridružitvenem svetu EU-Srbija o udeležbi Srbije kot opazovalke pri delu Agencije Evropske unije za temeljne pravice in podrobnostih te udeležbe v okviru Uredbe (ES) št. 168/2007

text:
               9.1.2018

               SL

               Uradni list Evropske unije

               L 4/5

         SKLEP SVETA (EU) 2018/13
   z dne 18. decembra 2017
   o stališču, ki se zavzame v imenu Evropske unije v Stabilizacijsko-pridružitvenem svetu EU-Srbija o udeležbi Srbije kot opazovalke pri delu Agencije Evropske unije za temeljne pravice in podrobnostih te udeležbe v okviru Uredbe (ES) št. 168/2007
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 352 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski svet je decembra 1997 v Luxembourgu opredelil udeležbo v agencijah Unije kot način pospeševanja predpristopne strategije. V sklepih navedenega Evropskega sveta je navedeno, da se bodo agencije Unije, „v katerih bodo države prosilke lahko udeležene, določile za vsak primer posebej“.

               (2)

               V Uredbi Sveta (ES) št. 168/2007 (1) je določeno, da je Agencija Evropske unije za temeljne pravice (v nadaljnjem besedilu: Agencija) odprta za udeležbo držav kandidatk kot opazovalk.

               (3)

               Srbija ima iste namene in cilje, kot jih ima Agencija, ter se strinja s področjem uporabe in opisom nalog Agencije, kot sta določena v Uredbi (ES) št. 168/2007.

               (4)

               Končni cilj Srbije je postati članica Unije, udeležba v Agenciji pa ji bo pomagala doseči ta cilj –

         SPREJEL NASLEDNJI SKLEP:
   Edini člen
   Stališče, ki se v imenu Evropske unije zavzame v Stabilizacijsko-pridružitvenem svetu EU-Srbija o udeležbi Srbije kot opazovalke pri delu Agencije Evropske unije za temeljne pravice in podrobnosti te udeležbe v okviru Uredbe (ES) št. 168/2007, temelji na osnutku sklepa Stabilizacijsko-pridružitvenega sveta EU-Srbija, ki je priložen temu sklepu.

      V Bruslju, 18. decembra 2017

            Za Svet

            Predsednica

         K. SIMSON

      (1)  Uredba Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (UL L 53, 22.2.2007, str. 1).

      OSNUTEK
      SKLEP št. …/2016 STABILIZACIJSKO-PRIDRUŽITVENEGA SVETA EU-SRBIJA
      z dne …
      o udeležbi Srbije kot opazovalke pri delu Agencije Evropske unije za temeljne pravice in podrobnostih te udeležbe v okviru Uredbe Sveta (ES) št. 168/2007
      STABILIZACIJSKO-PRIDRUŽITVENI SVET EU-SRBIJA JE –
      ob upoštevanju Stabilizacijsko-pridružitvenega sporazuma med Evropsko skupnostjo in njenimi državami članicami na eni strani in Republiko Srbijo na drugi strani (1),
      ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (2) in zlasti člena 28 Uredbe,
      ob upoštevanju naslednjega:

                  (1)

                  Evropski svet je decembra 1997 v Luxembourgu opredelil udeležbo v agencijah Unije kot način pospeševanja predpristopne strategije. V sklepih navedenega Evropskega sveta je navedeno, da „se bo o agencijah Unije, v katerih bodo države prosilke lahko udeležene, odločalo za vsak primer posebej“.

                  (2)

                  Srbija ima iste namene in cilje, kot jih ima Agencija Evropske unije za temeljne pravice (v nadaljnjem besedilu: Agencija), ter se strinja s področjem uporabe in opisom nalog Agencije, kot sta določena v Uredbi (ES) št. 168/2007.

                  (3)

                  Primerno je, da Agencija v Srbiji obravnava vprašanja temeljnih pravic v okviru področja uporabe člena 3(1) Uredbe (ES) št. 168/2007 v obsegu, ki je potreben za postopno približevanje njene zakonodaje pravu Unije.

                  (4)

                  Zato bi bilo treba Srbiji dovoliti udeležbo kot opazovalki pri delu Agencije in določiti podrobnosti take udeležbe, vključno z določbami o udeležbi pri pobudah Agencije, finančnem prispevku in osebju.

                  (5)

                  Direktor Agencije lahko v skladu s točko (a) člena12(2) in točko (a) člena 82(3) Pogojev za zaposlitev drugih uslužbencev Evropske unije, določenih z Uredbo Sveta (EGS, Euratom, ESPJ) št. 259/68 (3), izjemoma odobri zaposlovanje državljanov Srbije, ki uživajo vse državljanske pravice –

            SPREJEL NASLEDNJI SKLEP:
      Člen 1
      Srbija kot država kandidatka sodeluje kot opazovalka v Agenciji Evropske unije za temeljne pravice, ustanovljeni z Uredbo (ES) št. 168/2007.
      Člen 2
      1.   Agencija lahko v Srbiji obravnava vprašanja temeljnih pravic v okviru področja uporabe člena 3(1) Uredbe (ES) št. 168/2007 v obsegu, ki je potreben za postopno približevanje njene zakonodaje pravu Unije.
      2.   V ta namen lahko Agencija v Srbiji opravlja naloge iz členov 4 in 5 Uredbe (ES) št. 168/2007.
      Člen 3
      Srbija finančno prispeva k dejavnostim Agencije iz člena 4 Uredbe (ES) št. 168/2007 v skladu s Prilogo k temu sklepu.
      Člen 4
      1.   Srbija imenuje osebi, ki izpolnjujeta merila iz člena 12(1) Uredbe (ES) št. 168/2007, kot opazovalca in nadomestnega opazovalca. Pri delu upravnega odbora lahko sodelujeta enakopravno s člani in nadomestnimi člani, ki jih imenujejo države članice, vendar nimata glasovalne pravice.
      2.   Srbija v skladu s členom 8(1) Uredbe (ES) št. 168/2007 imenuje vladnega uradnika kot nacionalnega uradnika za zvezo.
      3.   V štirih mesecih od začetka veljavnosti tega sklepa Srbija Evropski komisiji sporoči imena, kvalifikacije in kontaktne podatke oseb iz odstavkov 1 in 2 tega člena.
      Člen 5
      Podatki, ki se pošiljajo Agenciji ali iz nje, se lahko objavijo in so dostopni javnosti, če so zaupne informacije v Srbiji deležne enake stopnje varstva kot v Uniji.
      Člen 6
      Agencija ima v Srbiji enako poslovno sposobnost, kot jo pravnim osebam priznava pravo Srbije.
      Člen 7
      Da lahko Agencija in njeno osebje opravljata svoje naloge, jima Srbija podeli privilegije in imunitete, enakovredne tistim iz členov 1 do 4, 5, 6, 10 do 13, 15, 17 ter 18 Protokola št. 7 o privilegijih in imunitetah Evropske unije, ki je priložen Pogodbi o Evropski uniji in Pogodbi o delovanju Evropske unije.
      Člen 8
      Pogodbenici sprejmeta vse splošne in posebne ukrepe, potrebne za izpolnjevanje njunih obveznosti iz tega sklepa, ter jih sporočita Stabilizacijsko-pridružitvenemu svetu.
      Člen 9
      Ta sklep začne veljati prvi dan drugega meseca po njegovem sprejetju.

         V …,

               Za Stabilizacijsko-pridružitveni svet EU-Srbija

               Predsednik

         (1)  UL L 278, 18.10.2013, str. 16.

         (2)  UL L 53, 22.2.2007, str. 1.

         (3)  UL L 56, 4.3.1968, str. 1.

      PRILOGA
      FINANČNI PRISPEVEK SRBIJE ZA AGENCIJO EVROPSKE UNIJE ZA TEMELJNE PRAVICE

                  1.

                  Finančni prispevek, ki ga plača Srbija v splošni proračun Evropske unije za udeležbo v Agenciji Evropske unije za temeljne pravice (v nadaljnjem besedilu: Agencija) v skladu s točko 2, obsega vse stroške njene udeležbe v Agenciji za prva tri leta. Od četrtega leta bodo zneski določeni v skladu s točko 6.

                  2.

                  Finančni prispevek, ki ga plača Srbija v proračun Unije za prva tri leta:

                              Leto 1:

                              180 000  EUR

                              Leto 2:

                              183 000  EUR

                              Leto 3:

                              186 000  EUR

                  3.

                  Morebitna finančna podpora iz programov pomoči Unije bo dogovorjena ločeno v skladu z ustreznim programom Unije.

                  4.

                  Prispevek Srbije se bo upravljal v skladu s finančno uredbo (1), ki se uporablja za splošni proračun Unije.

                  5.

                  Potne stroške in stroške bivanja predstavnikov in strokovnjakov iz Srbije, ki sodelujejo pri delu Agencije ali na njenih sestankih v zvezi z izvajanjem delovnega programa Agencije, povrne Agencija na enaki osnovi, kot so postopki, ki trenutno veljajo za države članice Unije, in v skladu z njimi.

                  6.

                  Po začetku veljavnosti tega sklepa in na začetku vsakega naslednjega leta bo Komisija Srbiji v skladu s tem sklepom poslala zahtevek za sredstva v višini njenega prispevka Agenciji. Za prvo koledarsko leto udeležbe plača Srbija prispevek, izračunan po načelu sorazmernosti od datuma začetka udeležbe do konca leta. Prispevek za naslednja leta se izračuna v skladu s tabelo iz točke 2 te priloge. Od četrtega leta se prispevek prilagodi glede na povečanje ali zmanjšanje subvencije za Agencijo, da bi se obdržalo ravnovesje med prispevkom Srbije in proračunom Agencije za EU-28. Prispevek se lahko pregleda tudi v naslednjem finančnem letu na podlagi najnovejših statističnih podatkov, ki jih objavi statistični urad Evropske unije (Eurostat).

                  7.

                  Prispevek se izrazi v EUR in plača na EUR bančni račun Komisije.

                  8.

                  Srbija plača prispevek za svoj delež v skladu z zahtevkom za sredstva v 30 dneh po tem, ko Komisija pošlje zahtevek za sredstva.

                  9.

                  Za vsako zamudo pri plačilu prispevka Srbija plača obresti na neporavnani znesek od dneva zapadlosti. Obrestna mera je enaka obrestni meri, ki jo na datum zapadlosti uporablja Evropska centralna banka za svoje poslovanje v EUR, povečani za 1,5 odstotne točke.

         (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).


title: Izvedbeni sklep Komisije (EU) 2018/17 z dne 5. januarja 2018 o spremembi Izvedbenega sklepa 2014/156/EU o oblikovanju posebnega programa nadzora in inšpekcijskih pregledov za ribolov, ki izkorišča staleže modroplavutega tuna v vzhodnem Atlantiku in Sredozemskem morju, mečarice v Sredozemskem morju, in za ribolov, ki izkorišča staleže sardele in sardona v severnem Jadranskem morju (notificirano pod dokumentarno številko C(2017) 8687)

text:
                  9.1.2018

                  SL

                  Uradni list Evropske unije

                  L 4/20

            IZVEDBENI SKLEP KOMISIJE (EU) 2018/17
      z dne 5. januarja 2018
      o spremembi Izvedbenega sklepa 2014/156/EU o oblikovanju posebnega programa nadzora in inšpekcijskih pregledov za ribolov, ki izkorišča staleže modroplavutega tuna v vzhodnem Atlantiku in Sredozemskem morju, mečarice v Sredozemskem morju, in za ribolov, ki izkorišča staleže sardele in sardona v severnem Jadranskem morju

            (notificirano pod dokumentarno številko C(2017) 8687)

      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) in zlasti člena 95 Uredbe,
      ob upoštevanju naslednjega:

                  (1)

                  Izvedbeni sklep Komisije 2014/156/EU (2) uvaja poseben program nadzora in inšpekcijskih pregledov za ribolov, ki izkorišča staleže modroplavutega tuna v vzhodnem Atlantiku in Sredozemskem morju, mečarice v Sredozemskem morju, in za ribolov, ki izkorišča staleže sardele in sardona v severnem Jadranskem morju.

                  (2)

                  Uredba (EU) 2016/1627 Evropskega parlamenta in Sveta (3) določa splošna pravila za uporabo s strani Unije večletnega načrta za obnovo staleža modroplavutega tuna (Thunnus thynnus), ki ga je priporočila Mednarodna komisija za ohranitev tunov v Atlantiku (v nadaljnjem besedilu: ICCAT).

                  (3)

                  Na svojem 40. letnem zasedanju leta 2016 je Generalna komisija za ribištvo v Sredozemlju (GFCM) sprejela ohranitvene in upravljalne ukrepe na geografskih podobmočjih 17 in 18 (Jadransko morje) območja Sporazuma GFCM. Zato je primerno razširiti področje uporabe posebnega programa nadzora in inšpekcijskih pregledov za zagotovitev skladnosti s temi ukrepi v južnem Jadranskem morju.

                  (4)

                  Na istem zasedanju leta 2016 je GFCM odobrila Priporočilo GFCM 40/2016/4 (4) o večletnem načrtu upravljanja za ribolov, ki izkorišča osliča in dolgoostno rdečo kozico v Sicilski ožini (geografska podobmočja 12–16). Posebni program nadzora in inšpekcijskih pregledov bi bilo zato treba spremeniti, da bi razširili področje uporabe na omenjen ribolov in geografska podobmočja.

                  (5)

                  Na 20. posebnem zasedanju novembra 2016 je ICCAT sprejela Priporočilo [16–05] (5), ki vzpostavlja večletni načrt za obnovo staleža sredozemske mečarice in vsebuje posebne določbe za sredozemskega belega tuna. Zato je primerno spremeniti poseben program nadzora in inšpekcijskih pregledov za upoštevanje novih mednarodnih obveznosti, ki izhajajo iz priporočila.

                  (6)

                  Da bi zmanjšali upravno breme držav članic, bi bilo treba uskladiti datume za posredovanje nekaterih informacij Komisiji in Evropski agenciji za nadzor ribištva za vse vrste ribištva, za katere velja posebni program nadzora in inšpekcijskih pregledov.

                  (7)

                  Ta posebni program nadzora in inšpekcijskih pregledov ne bi smel imeti omejene veljavnosti in bi ga bilo treba po potrebi redno pregledovati in spreminjati, ob upoštevanju kakršnih koli novih mednarodnih obveznosti, ki so zavezujoče za Unijo in njene države članice, ter vseh drugih ustreznih določb v okviru skupne ribiške politike.

                  (8)

                  Ukrepi iz tega sklepa so v skladu z mnenjem Odbora za ribištvo in ribogojstvo –

            SPREJELA NASLEDNJI SKLEP:
      Člen 1
      Spremembe Izvedbenega sklepa 2014/156/EU
      Izvedbeni sklep 2014/156/EU se spremeni:

                  1.

                  naslov se nadomesti z naslednjim:
                  „Izvedbeni sklep Komisije 2014/156/EU z dne 19. marca 2014 o oblikovanju posebnega programa nadzora in inšpekcijskih pregledov za ribolov, ki izkorišča staleže modroplavutega tuna v vzhodnem Atlantiku in Sredozemskem morju, in za ribolov nekaterih pridnenih in pelagičnih vrst v Sredozemskem morju“;

                  2.

                  člen 1 se nadomesti z naslednjim:
                  „Člen 1
                  Predmet urejanja in opredelitev pojmov
                  1.   Ta sklep uvaja poseben program nadzora in inšpekcijskih pregledov za ribolov, ki izkorišča staleže:

                              (a)

                              modroplavutega tuna v vzhodnem Atlantiku in Sredozemskem morju;

                              (b)

                              mečarice v Sredozemlju;

                              (c)

                              belega tuna v Sredozemlju;

                              (d)

                              sardele in sardona v severnem in južnem Jadranskem morju; ter

                              (e)

                              osliča in dolgoostne rdeče kozice v Sicilski ožini.

                        2.   Vzhodni Atlantik, Sredozemsko morje, severno in južno Jadransko morje ter Sicilska ožina se v nadaljnjem besedilu obravnavajo kot ‚zadevna območja‘.
                  3.   Za namene tega sklepa se uporabljajo naslednje opredelitve pojmov:

                              (a)

                              ‚severno Jadransko morje‘ in ‚južno Jadransko morje‘ pomenita geografski podobmočji (GSA) 17 in 18, kakor sta opredeljeni v Prilogi I k Uredbi (EU) št. 1343/2011 Evropskega parlamenta in Sveta (*1);

                              (b)

                              ‚Sicilska ožina‘ pomeni GSA 12, 13, 14, 15, in 16, kot so opredeljena v Prilogi I k Uredbi (EU) št. 1343/2011;

                              (c)

                              ‚Sredozemlje‘ pomeni podobmočja 37.1, 37.2 in 37.3 Organizacije Združenih narodov za prehrano in kmetijstvo (FAO);

                              (d)

                              ‚vzhodni Atlantik‘ pomeni podobmočja VII, VIII, IX, X Mednarodnega sveta za raziskovanje morja (ICES), kakor so opredeljena v Prilogi III k Uredbi (ES) št. 218/2009 Evropskega parlamenta in Sveta (*2) in razdelku 34.1.2 FAO.

                     (*1)  Uredba (EU) št. 1343/2011 Evropskega parlamenta in Sveta z dne 13. decembra 2011 o nekaterih določbah za ribolov na območju Sporazuma GFCM (Generalne komisije za ribištvo v Sredozemlju) in spremembi Uredbe Sveta (ES) št. 1967/2006 o ukrepih za upravljanje za trajnostno izkoriščanje ribolovnih virov v Sredozemskem morju (UL L 347, 30.12.2011, str. 44)."

                     (*2)  Uredba (ES) št. 218/2009 Evropskega parlamenta in Sveta z dne 11. marca 2009 o predložitvi statističnih podatkov o nominalnem ulovu držav članic, ki ribarijo v severovzhodnem Atlantiku (UL L 87, 31.3.2009, str. 70)“."

                  3.

                  v členu 2 se črta odstavek 2;

                  4.

                  v členu 5 se odstavek 3 nadomesti z naslednjim:
                  „3.   Kadar ribiško plovilo, ki pluje pod zastavo države članice, ki ni zadevna država članica, ali ribiško plovilo tretje države opravlja dejavnosti na območjih, navedenih v členu 1, se mu dodeli stopnja tveganja v skladu z odstavkom 2 tega člena. Če informacije niso na voljo, razen če organi države zastave v okviru člena 9 predložijo rezultate lastnih ocen tveganja, izvedenih v skladu s členom 4(2) in odstavkom 2 tega člena, ki kažejo na drugačno stopnjo tveganja, se to plovilo obravnava kot ribiško plovilo z ‚zelo visoko‘ stopnjo tveganja.“;

                  5.

                  Člen 12 se spremeni:

                              (a)

                              odstavek 3 se nadomesti z naslednjim:
                              „3.   Informacije, omenjene v odstavkih 1 in 2, se po elektronski poti pošljejo Komisiji in EFCA 15. septembra in se posodobijo 31. januarja naslednjega leta.“;

                              (b)

                              odstavek 4 se črta;

                  6.

                  Prilogi I in II se nadomestita z besedilom iz Priloge k temu sklepu.

            Člen 2
      Ta sklep je naslovljen na države članice.

         V Bruslju, 5. januarja 2018

               Za Komisijo

            Karmenu VELLA

               Članica Komisije

         (1)  UL L 343, 22.12.2009, str. 1.

         (2)  Izvedbeni sklep Komisije 2014/156/EU z dne 19. marca 2014 o oblikovanju posebnega programa nadzora in inšpekcijskih pregledov za ribolov, ki izkorišča staleže modroplavutega tuna v vzhodnem Atlantiku in Sredozemskem morju, mečarice v Sredozemskem morju, in za ribolov, ki izkorišča staleže sardele in sardona v severnem Jadranskem morju (UL L 85, 21.3.2014, str. 15).

         (3)  Uredba (EU) 2016/1627 Evropskega parlamenta in Sveta z dne 14. septembra 2016 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju ter razveljavitvi Uredbe Sveta (ES) št. 302/2009 (UL L 252, 16.9.2016, str. 1).

         (4)  Priporočilo GFCM/40/2016/4 o vzpostavitvi večletnega načrta upravljanja za ribolov, ki izkorišča osliča in dolgoostno rdečo kozico v Sicilski ožini (GSA 12–16).

         (5)  Priporočilo ICCAT [16–05] o nadomestitvi Priporočila [13–04] in vzpostavitvi večletnega načrta za obnovo staleža sredozemske mečarice.

         PRILOGA
         „
               PRILOGA I

                  POSTOPKI ZA OCENO TVEGANJA

               Za vsako ribiško plovilo, skupino ribiških plovil, kategorijo ribolovnega orodja, gospodarski subjekt in/ali z ribolovom povezano dejavnost za staleže in območja iz člena 1 se opravijo nadzor in inšpekcijski pregledi glede na določeno prednostno raven. Ta se določi glede na rezultate ocene tveganja, ki jo izvede vsaka zadevna država članica ali katera koli druga država članica izključno z namenom uporabe člena 5(3) na podlagi naslednjega postopka:

                           Opis tveganja
                           [odvisno od tveganja/ribolova/območja in razpoložljivih podatkov]

                           Kazalnik
                           [odvisno od tveganja/ribolova/območja in razpoložljivih podatkov]

                           Stopnja v ribolovni/tržni verigi (kdaj in kje se pojavi tveganje)

                           Elementi, ki jih je treba upoštevati [odvisno od tveganja/ribolova/območja in razpoložljivih podatkov]

                           Pojavnost v ribolovu (*1)

                           Morebitne posledice (*1)

                           Stopnja tveganja (*1)

                           [Opomba:
                              tveganja, ki jih ugotovijo države članice, morajo biti v skladu s cilji iz člena 3]

                           Ravni ulova/iztovarjanj glede na ribiška plovila, staleže in orodja.
                           Razpoložljivost kvot za ribiška plovila glede na ribiška plovila, staleže in orodja.
                           Uporaba standardiziranih zabojev.
                           Višina in gibanje tržne cene za iztovorjene ribiške proizvode (prva prodaja).
                           Število predhodno opravljenih inšpekcijskih pregledov in število ugotovljenih kršitev za ribiška plovila in/ali druge zadevne gospodarske subjekte.
                           Obveznost iztovarjanja od 1. januarja 2015 v skladu z Uredbo (EU) Evropskega parlamenta in Sveta št. 1380/2013 z dne 11. decembra 2013,
                           Ozadje in/ali morebitna nevarnost goljufij, povezanih s pristaniščem/lokacijo/območjem in ribolovno dejavnostjo, vključno s plovili za športni in rekreacijski ribolov
                           Ribolov ali z ribolovom povezane dejavnosti med prostorsko-časovnimi prepovedmi,
                           Vsaka druga pomembna informacija ali podatek.

                              pogosto/

                              občasno/

                              redko/ali

                              nepomembno

                              resne/

                              pomembne/

                              sprejemljive/ali zanemarljive

                              zelo nizka/nizka/srednje visoka/visoka/ali zelo visoka

               PRILOGA II

                  CILJNA REFERENČNA MERILA

               1.   Število inšpekcijskih pregledov na morju (vključno z zračnim nadzorom, kjer je primerno)

               Za inšpekcijske preglede na morju ribiških plovil, ki izvajajo ribolov in izkoriščajo staleže iz člena 1, je treba na letni ravni izpolniti naslednja ciljna referenčna merila:

                           Referenčna merila na leto (*2)

                           Ribolov

                           Stopnja ocenjenega tveganja za ribiška plovila v skladu s členom 5(2)

                           visoka

                           zelo visoka

                           Ribolov št. 1: modroplavuti tun

                           inšpekcijski pregled na morju za vsaj 2,5 % ribolovnih potovanj z ribiškimi plovili z visoko stopnjo tveganja za stalež navedenih vrst

                           inšpekcijski pregled na morju za vsaj 5 % ribolovnih potovanj z ribiškimi plovili z zelo visoko stopnjo tveganja za stalež navedenih vrst

                           Ribolov št. 2: mečarica

                           inšpekcijski pregled na morju za vsaj 2,5 % ribolovnih potovanj z ribiškimi plovili z visoko stopnjo tveganja za stalež navedenih vrst

                           inšpekcijski pregled na morju za vsaj 5 % ribolovnih potovanj z ribiškimi plovili z zelo visoko stopnjo tveganja za stalež navedenih vrst

                           Vse stopnje tveganja

                           Ribolov št. 4: sardela in sardon

                           Inšpekcijski pregled na morju vsaj 20 % ribiških plovil, ki se ukvarjajo z ribolovom na zadevni stalež v zadevni ribolovni sezoni.

                           Ribolov št. 5: oslič in dolgoostna rdeča kozica

                           Inšpekcijski pregled na morju vsaj 30 % ribiških plovil, ki se ukvarjajo z ribolovom na zadevni stalež v zadevni ribolovni sezoni.

                           Cilji

                           Ribolov

                           Vse stopnje tveganja

                           Ribolov št. 1: modroplavuti tun

                           Brez poseganja v zgoraj določena referenčna merila je cilj za operacije prenosa opraviti čim več pregledov.

                           Ribolov št. 3: beli tun

                           Pri inšpekcijskih pregledih na morju se prednostno obravnava upoštevanje tehničnih ukrepov in obdobij prekinitve ribolova.

                           Ribolov št. 1: modroplavuti tun
                           Ribolov št. 2: mečarica
                           Ribolov št. 5: oslič in dolgoostna rdeča kozica

                           Brez poseganja v zgoraj določena referenčna merila je prednostna naloga inšpekcijskih pregledov na morju zagotoviti skladnost s tehničnimi merili in obdobji prostorske prepovedi, vključno z zaprtjem območij za ribolov

                     2.   Število inšpekcijskih pregledov na obali (vključno z nadzorom in inšpekcijskimi pregledi dokumentov v pristaniščih ali ob prvi prodaji)

               Za inšpekcijske preglede na obali (vključno z nadzorom na podlagi dokumentacije in inšpekcijskimi pregledi v pristaniščih ali ob prvi prodaji) ribiških plovil in drugih gospodarskih subjektov, ki izvajajo ribolov in izkoriščajo staleže iz člena 1, je treba na letni ravni izpolniti naslednja ciljna referenčna merila:

                           Referenčna merila na leto (*3)

                           Ribolov

                           Stopnja tveganja za ribiška plovila in/ali druge gospodarske subjekte (prvi kupec)

                           visoka

                           zelo visoka

                           Ribolov št. 1: modroplavuti tun

                           Inšpekcijski pregled v pristanišču za vsaj 10 % skupne količine, ki jo iztovorijo ribiška plovila z visoko stopnjo tveganja.

                           Inšpekcijski pregled v pristanišču za vsaj 15 % skupne količine, ki jo iztovorijo ribiška plovila z zelo visoko stopnjo tveganja

                           Ribolov št. 2: mečarica

                           Inšpekcijski pregled v pristanišču za vsaj 10 % skupne količine, ki jo iztovorijo ribiška plovila z visoko stopnjo tveganja.

                           Inšpekcijski pregled v pristanišču za vsaj 15 % skupne količine, ki jo iztovorijo ribiška plovila z zelo visoko stopnjo tveganja

                           Ribolov št. 4: sardela in sardon

                           Inšpekcijski pregled v pristanišču za vsaj 10 % skupne količine, ki jo iztovorijo ribiška plovila z visoko stopnjo tveganja.

                           Inšpekcijski pregled v pristanišču za vsaj 15 % skupne količine, ki jo iztovorijo ribiška plovila z zelo visoko stopnjo tveganja

                           Vse stopnje tveganja

                           Ribolov št. 5: oslič in dolgoostna rdeča kozica

                           Inšpekcijski pregled v pristanišču za vsaj 20 % skupne količine, ki jo iztovorijo ribiška plovila, ki lovijo navedene staleže

                           Cilji

                           Ribolov

                           Vse stopnje tveganja

                           Ribolov št. 3: beli tun

                           Pri inšpekcijskih pregledih na obali se prednostno obravnava upoštevanje tehničnih ukrepov in obdobij prekinitve ribolova.

                           Ribolov št. 1: modroplavuti tun
                           Ribolov št. 2: mečarica
                           Ribolov št. 4: sardela in sardon

                           Brez poseganja v zgoraj določena referenčna merila se prednostno obravnavajo skladnost tehničnih ukrepov in obdobja prekinitve ribolova.

                     Inšpekcijski pregledi po iztovarjanju ali pretovarjanju se uporabljajo predvsem kot dopolnilni mehanizem navzkrižnega preverjanja zanesljivosti evidentiranih in sporočenih informacij o ulovu in iztovarjanju.
               3.   Raven inšpekcijskih pregledov v pasteh in ribogojnicah

               Za inšpekcijske preglede pasti in ribogojnic modroplavutega tuna na območjih iz člena 1 je treba na letni ravni izpolniti naslednja ciljna referenčna merila:

                           Referenčna merila na leto (*4)

                           Stopnja tveganja za pasti in/ali druge gospodarske subjekte (upravljavec ribogojnice ali prvi kupec)

                           Vse stopnje tveganja

                           Ribolov št. 1: modroplavuti tun

                           Inšpekcijski pregled 100 % reje v kletkah in operacij prenosa v pasteh in ribogojnicah, vključno z izpustom rib.

                     “

            (*1)

            Opomba: ocenijo države članice. Pri oceni tveganja se na podlagi preteklih izkušenj in z uporabo vseh razpoložljivih informacij pretehta, kolikšna je verjetnost neupoštevanja in kakšne bi bile v primeru takega neupoštevanja morebitne posledice.

            (*2)  Izraženo v % ribolovnih potovanj na območju z ribiškimi plovili z visokim/zelo visokim tveganjem na leto.

            (*3)  Izraženo v % količine, ki jo iztovorijo ribiška plovila z visokim/zelo visokim tveganjem na leto.

            (*4)  izraženo v % količine, vključene v rejo v kletkah pasti in ribogojnic z visokim/zelo visokim tveganjem na leto


               12.1.2018

               SL

               Uradni list Evropske unije

               C 11/130

         P8_TA(2016)0002
   Zahteva za odvzem imunitete Czesławu Adamu Siekierskemu
   Sklep Evropskega parlamenta z dne 19. januarja 2016 o zahtevi za odvzem imunitete Czesławu Adamu Siekierskemu (2015/2268(IMM))
   (2018/C 011/16)

      Evropski parlament,

               —

               ob upoštevanju zahteve za odvzem imunitete Czesławu Adam Siekierskemu, ki jo je dne 7. septembra 2015 posredoval generalni državni tožilec Republike Poljske v zvezi s postopkom, ki ga bo sprožil poljski generalni inšpektor za cestni promet (ref. št. CAN-PST-SCW.7421.573278.2015.3.A.0475), in ki je bila razglašena na plenarnem zasedanju 5. oktobra 2015,

               —

               ob upoštevanju dejstva, da se je Czesław Adam Siekierski odrekel pravici do zagovora v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju členov 105(2) in 108 Ustave Republike Poljske ter členov 7b(1) in 7c(1) v povezavi s členom 10b poljskega zakona z dne 9. maja 1996 o izvajanju mandata poslanca in senatorja,

               —

               ob upoštevanju členov 5(2), 6(1) in 9 Poslovnika,

               —

               ob upoštevanju poročila Odbora za pravne zadeve (A8-0005/2016),

               A.

               ker je generalni državni tožilec Republike Poljske posredoval zahtevo poljskega generalnega inšpektorja za cestni promet za odvzem imunitete na Poljskem izvoljenemu poslancu Evropskega parlamenta Czesławu Adamu Siekierskemu v zvezi s prekrškom po členu 92a Zakona o prekrških z dne 20. maja 1971 in v povezavi s členom 20(1) Zakona o cestnem prometu z dne 20. junija 1997; ker gre pri domnevnem prekršku za prekoračitev najvišje dovoljene hitrosti v naseljenem območju;

               B.

               ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države članice imunitete, priznane poslancem parlamenta te države;

               C.

               ker člena 105(2) in 108 Ustave Republike Poljske določata, da poslanec ali senator ne more biti kazensko odgovoren brez privolitve Sejma ali Senata;

               D.

               ker lahko zgolj Evropski parlament sprejme odločitev o tem, ali se Czesławu Adamu Siekierskemu odvzame imuniteta ali ne;

               E.

               ker se Odbor za pravne zadeve v skladu s členom 9(7) Poslovnika v nobenem primeru ne izreče o krivdi ali nekrivdi poslanca;

               F.

               ker v tem primeru Parlament ni našel dokaza za fumus persecutionis, torej dovolj resnega in utemeljenega suma, da je bila zahteva podana z namenom, da bi se poslancu politično škodovalo;

               1.

               sklene, da se Czesławu Adamu Siekierskemu odvzame imuniteta;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Poljske in Czesławu Adamu Siekierskemu.

      (1)  Sodba Sodišča z dne 12. maja 1964 v zadevi Wagner proti Fohrman in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI: EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


title: Sklep Sveta (SZVP) 2018/89 z dne 22. januarja 2018 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               22.1.2018

               SL

               Uradni list Evropske unije

               LI 16/9

         SKLEP SVETA (SZVP) 2018/89
   z dne 22. januarja 2018
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (1),
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. maja 2016 sprejel Sklep (SZVP) 2016/849.

               (2)

               Ker Demokratična ljudska republika Koreja (DLRK) s pospešenim razvijanjem jedrskih in balističnih programov še naprej krši mednarodne obveznosti, določene v več resolucijah Varnostnega sveta Združenih narodov, kar dokazuje tudi zadnja izstrelitev balističnih izstrelkov, ki jo je DLRK izvedla 28. novembra 2017, bi bilo treba dodati 17 oseb na seznam oseb in subjektov iz Priloge III k Sklepu (SZVP) 2016/849.

               (3)

               Prilogo III k Sklepu (SZVP) 2016/849 bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Priloga III k Sklepu (SZVP) 2016/849 se spremeni, kot je določeno v Prilogi k temu sklepu.
   Člen 2
   Ta uredba začne veljati na dan objave v Uradnem listu Evropske unije.

      V Bruslju, 22. januarja 2018

            Za Svet

            Predsednica

         F. MOGHERINI

      (1)  UL L 141, 28.5.2016, str. 79.

      PRILOGA
      V Prilogi III k Sklepu (SZVP) 2016/849 se v naslovu „Seznam oseb iz točke (c) člena 23(1) in točke (c) člena 27(1)“ v podnaslovu „A. Osebe“ dodajo naslednji vnosi:

                     Ime

                     Podatki za ugotavljanje istovetnosti

                     Datum uvrstitve na seznam

                     Utemeljitev

                     „2.

                     CHOE Chan Il

                     22.1.2018

                     Direktor izpostave družbe Korea Heungjin Trading Company v mestu Dandong; ta družba je uvrščena na seznam ZN. Korea Heungjin v trgovinske namene uporablja KOMID, prav tako subjekt, ki je uvrščen na seznam ZN. Družba KOMID, ki jo je Odbor za sankcije ZN na seznam uvrstil aprila 2009, je v DLRK najpomembnejši trgovec z orožjem in glavni izvoznik blaga in opreme, ki sta povezana z balističnimi izstrelki in konvencionalnim orožjem.

                     3.

                     KIM Chol Nam

                     22.1.2018

                     Direktor izpostave družbe Sobaeksu United Corp v mestu Dandong, ki je uvrščena na seznam Unije. Predstavnik podružnice družbe Korea Changgwang Trading Corporation v Pekingu, kar je po mnenju skupine strokovnjakov ZN drugo ime za KOMID. Družba KOMID, ki jo je Odbor za sankcije na seznam uvrstil aprila 2009, je v DLRK najpomembnejši trgovec z orožjem in glavni izvoznik blaga in opreme, ki sta povezana z balističnimi izstrelki in konvencionalnim orožjem.

                     4.

                     JON Chol Young

                     Št. potnega lista: 563410192
                     Diplomat DLRK na veleposlaništvu v Angoli.
                     Datum rojstva: 30.4.1975

                     22.1.2018

                     Predstavnik družbe Green Pine Associated Corporation in diplomat DLRK v Angoli.
                     Green Pine je na seznamu ZN zaradi svojih dejavnosti, vključno s kršitvijo embarga ZN na orožje. Družba Green Pine se je tudi pogajala o pogodbah za prenovo plovil angolske mornarice, ki kršijo prepovedi, uvedene z resolucijami Varnostnega sveta Združenih narodov.

                     5.

                     AN Jong Hyuk
                     tudi: An Jong Hyok

                     Diplomat DLRK na veleposlaništvu v Egiptu.
                     Datum rojstva: 14.3.1970
                     Št. potnega lista: 563410155

                     22.1.2018

                     Predstavnik družbe Saeng Pil Trading Corporation, kar je drugo ime za Green Pine Associated Corporation, in diplomat DLRK v Egiptu.
                     Green Pine je na seznamu ZN zaradi svojih dejavnosti, vključno s kršitvijo embarga ZN na orožje.
                     An Jong Hyuk je bil pooblaščen za opravljanje vseh vrst poslov v imenu Saeng Pil, vključno s podpisovanjem in izvajanjem pogodb in bančnimi posli. Družba je specializirana za gradnjo plovil vojne mornarice ter oblikovanje, proizvodnjo in namestitev elektronske komunikacijske in navigacijske opreme.

                     6.

                     CHOL Yun

                     Tretji sekretar na veleposlaništvu DLRK na Kitajskem.

                     22.1.2018

                     Skupina strokovnjakov ZN je Chol Yuna identificirala kot kontaktno osebo severnokorejskega podjetja General Precious Metal, ki se ukvarja s prodajo litija-6, tj. snovi, ki je povezana z jedrskim orožjem in so jo ZN prepovedali, ter kot diplomata DLRK.
                     General Precious Metal je po mnenju Unije drugo ime za družbo Green Pine, ki je na seznamu ZN.

                     7.

                     CHOE Kwang Hyok

                     22.1.2018

                     Choe Kwang Hyok je predstavnik družbe Green Pine Associated Corporation, ki je uvrščena na seznam Združenih narodov.
                     Skupina strokovnjakov ZN je Choe Kwang Hyoka identificirala kot izvršnega direktorja družbe Beijing King Helong International Trading Ltd, kar je drugo ime za Green Pine, ter kot direktorja družbe Hong Kong King Helong Int'l Trading Ltd in upravljavca severnokorejskega subjekta, imenovanega predstavništvo družbe Korea Unhasu Trading Company v Pekingu, kar sta tudi drugi imeni za Green Pine.

                     8.

                     KIM Chang Hyok
                     tudi: James Jin ali James Kim

                     Datum rojstva: 29.4.1963
                     Kraj rojstva: Severni Hamgyong
                     Št. potnega lista: 472130058

                     22.1.2018

                     Skupina strokovnjakov ZN je Kim Chang Hyoka identificirala kot predstavnika družbe Pan Systems Pyongyang v Maleziji. Družba Pan Systems Pyongyang je uvrščena na seznam Unije zaradi pomoči pri izogibanju sankcij, ki jih je uvedel Varnostni Svet Združenih narodov, s poskusom prodaje orožja in sorodnega materiala Eritreji. Poleg tega je družba Pan Systems nadzorovana s strani in dela v imenu urada Reconnaissance General Bureau, ki je na seznamu Združenih narodov.
                     V Maleziji je odprl številne račune na ime navideznih podjetij ‚Glocom‘, ki je navidezno podjetje na seznam uvrščenega subjekta Pan Systems Pyongynag.

                     9.

                     PARK Young Han

                     22.1.2018

                     Direktor družbe New Technology v Pekingu, ki ga je skupina strokovnjakov ZN identificirala kot navidezno podjetje družbe KOMID. Družbo KOMID je Odbor za sankcije na seznam uvrstil aprila 2009 in je v DLRK najpomembnejši trgovec z orožjem in glavni izvoznik blaga in opreme, ki sta povezana z balističnimi izstrelki in konvencionalnim orožjem.
                     Pravni zastopnik družbe Guancaiweixing Trading Co, ki jo je skupina strokovnjakov Združenih narodov identificirala kot pošiljatelja prestrežene pošiljke predmetov, povezanih z vojsko, v Eritrejo avgusta 2012.

                     10.

                     RYANG Su Nyo

                     Datum rojstva: 11.8.1959
                     Kraj rojstva: Japonska

                     22.1.2018

                     Direktor družbe Pan Systems Pyongyang. Družba Pan Systems Pyongyang je uvrščena na seznam Unije zaradi pomoči pri izogibanju sankcij, ki jih je uvedel Varnostni Svet Združenih narodov, s poskusom prodaje orožja in sorodnega materiala Eritreji. Poleg tega je družba Pan Systems nadzorovana s strani in dela v imenu urada Reconnaissance General Bureau, ki je na seznamu Združenih narodov.

                     11.

                     PYON Won Gun

                     Datum rojstva: 13.3.1968
                     Kraj rojstva: Južni Pjongjang
                     Številka službenega potnega lista: 836220035
                     Št. potnega lista: 290220142

                     22.1.2018

                     Direktor podjetja Glocom, navidezne družbe za družbo Pan Systems Pyongyang. Družba Pan Systems Pyongyang je uvrščena na seznam Unije zaradi pomoči pri izogibanju sankcij, ki jih je uvedel Varnostni Svet Združenih narodov, s poskusom prodaje orožja in sorodnega materiala Eritreji. Poleg tega je družba Pan Systems nadzorovana s strani in dela v imenu urada Reconnaissance General Bureau, ki je na seznamu Združenih narodov.
                     Glocom oglašuje radijsko komunikacijsko opremo za vojaške in paravojaške organizacije.
                     Skupina strokovnjakov ZN je Pyon Won Guna identificirala kot državljana DLRK, ki upravlja družbo Pan Systems Pyongyang.

                     12.

                     PAE Won Chol

                     Datum rojstva: 30.8.1969
                     Kraj rojstva: Pjongjang
                     Številka diplomatskega potnega lista: 654310150

                     22.1.2018

                     Skupina strokovnjakov ZN je Pae Won Chola identificirala kot državljana DLRK, ki upravlja družbo Pan Systems Pyongyang. Družba Pan Systems Pyongyang je uvrščena na seznam Unije zaradi pomoči pri izogibanju sankcij, ki jih je uvedel Varnostni Svet Združenih narodov, s poskusom prodaje orožja in sorodnega materiala Eritreji. Poleg tega je družba Pan Systems nadzorovana s strani in dela v imenu urada Reconnaissance General Bureau, ki je na seznamu Združenih narodov.

                     13.

                     RI Sin Song

                     22.1.2018

                     Skupina strokovnjakov ZN je Ri Sin Songa identificirala kot državljana DLRK, ki upravlja družbo Pan Systems Pyongyang. Družba Pan Systems Pyongyang je uvrščena na seznam Unije zaradi pomoči pri izogibanju sankcij, ki jih je uvedel Varnostni Svet Združenih narodov, s poskusom prodaje orožja in sorodnega materiala Eritreji. Poleg tega je družba Pan Systems nadzorovana s strani in dela v imenu urada Reconnaissance General Bureau, ki je na seznamu Združenih narodov.

                     14.

                     KIM Sung Su

                     22.1.2018

                     Skupina strokovnjakov ZN je Kim Sung Suja identificirala kot predstavnika družbe Pan Systems Pyongyang na Kitajskem. Družba Pan Systems Pyongyang je uvrščena na seznam Unije zaradi pomoči pri izogibanju sankcij, ki jih je uvedel Varnostni Svet Združenih narodov, s poskusom prodaje orožja in sorodnega materiala Eritreji. Poleg tega je družba Pan Systems nadzorovana s strani in dela v imenu urada Reconnaissance General Bureau, ki je na seznamu Združenih narodov.

                     15.

                     KIM Pyong Chol

                     22.1.2018

                     Skupina strokovnjakov ZN je Kim Pyong Chola identificirala kot državljana DLRK, ki upravlja družbo Pan Systems Pyongyang. Družba Pan Systems Pyongyang je uvrščena na seznam Unije zaradi pomoči pri izogibanju sankcij, ki jih je uvedel Varnostni Svet Združenih narodov, s poskusom prodaje orožja in sorodnega materiala Eritreji. Poleg tega je družba Pan Systems nadzorovana s strani in dela v imenu urada Reconnaissance General Bureau, ki je na seznamu Združenih narodov.

                     16.

                     CHOE Kwang Su

                     Tretji sekretar na veleposlaništvu DLRK v Južni Afriki.
                     Datum rojstva: 20.4.1955
                     Št. potnega lista: 381210143 (datum poteka: 3.6.2016)

                     22.1.2018

                     Skupina strokovnjakov ZN je Choe Kwang Suja identificirala kot predstavnika družbe Haegeumgang Trading Company. V tej funkciji je Choe Kwang Su podpisal pogodbo o vojaškem sodelovanju med DLRK in Mozambikom ter s tem kršil prepovedi, uvedene z resolucijami Varnostnega sveta Združenih narodov. Pogodba se je nanašala na dobavo orožja in z orožjem povezanega materiala podjetju Monte Binga, ki ga nadzoruje mozambiška vlada.

                     17.

                     PAK In Su
                     tudi: Daniel Pak

                     Datum rojstva: 22.5.1957.
                     Kraj rojstva: Severni Hamgyong
                     Številka diplomatskega potnega lista: 290221242

                     22.1.2018

                     Skupina strokovnjakov Združenih narodov je ugotovila, da Pak In Su sodeluje v dejavnostih, povezanih s prodajo premoga iz DLRK v Malezijo, s čimer krši prepovedi, uvedene z resolucijami Varnostnega sveta Združenih narodov.

                     18.

                     SON Young-Nam

                     Prvi sekretar na veleposlaništvu DLRK v Bangladešu.

                     22.1.2018

                     Skupina strokovnjakov Združenih narodov je ugotovila, da Son Young-Nam sodeluje pri tihotapljenju zlata in drugih predmetov, s čimer krši prepovedi, uvedene z resolucijami Varnostnega sveta Združenih narodov.“